**Rīkojuma projekta „Par Valsts kases amatpersonu (darbinieku) motivēšanu un apropriācijas pārdalei novirzāmo finansējuma apjomu” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Rīkojuma projekts sagatavots, pamatojoties uz Likuma “Par valsts budžetu 2013.gadam” 41.pantu, kas paredz, ka, ja 2013.gada deviņu mēnešu laikā valsts parāda vadības procesā iesaistīto Valsts kases amatpersonu (darbinieku) darbības rezultātā būtiski samazinās valsts budžeta izdevumi salīdzinājumā ar likuma “Par valsts budžetu 2013.gadam” spēkā stāšanās dienā plānotajiem procentu izdevumiem budžeta apakšprogrammā 31.02.00 “Valsts parāda vadība” un tiek prognozēts procentu izdevumu samazinājums līdz gada beigām, Ministru kabinets pieņem lēmumu par valsts parāda vadības procesā iesaistīto Valsts kases amatpersonu (darbinieku) motivēšanu un apropriācijas palielinājumam novirzāmo finansējuma apjomu, kas nepārsniedz 2 procentus no Ministru kabineta lēmuma pieņemšanas dienā zināmā un līdz gada beigām plānotā valsts budžeta procentu izdevumu samazinājuma kopsummas budžeta apakšprogrammā 31.02.00 “Valsts parāda vadība”. |
| 2. | Pašreizējā situācija un problēmas | Saskaņā ar likumu „Par valsts budžetu 2013.gadam” apropriācija Finanšu ministrijas apakšprogrammai 31.02.00 “Valsts parāda vadība” (turpmāk – apakšprogramma), kuras plānošanu un izpildi veic Valsts kase, tika noteikta 249,7 milj.latu apmērā, t.sk. procentu izdevumiem 245,2 milj.latu apmērā. Ņemot vērā apakšprogrammas faktiskās izpildes rezultātus 2013.gada janvārī – novembrī un prognozēto apakšprogrammas izdevumu izpildi 2013.gada decembrī, apakšprogrammas izdevumu sagaidāmā izpilde 2013.gadā novērtēta 216,2 milj.latu apmērā, t.sk. procentu izdevumi prognozēti 210,7 milj.latu apmērā. Līdz ar to apakšprogrammā paredzētajos procentu izdevumos 2013.gadā prognozēts ietaupījums 34,5 milj.latu apmērā salīdzinājumā ar likumā “Par valsts budžetu 2013.gadam” plānotajiem procentu izdevumiem un šī ietaupījuma lielāko daļu (20,4 milj.latu) ir nodrošinājusi Valsts kases darbība, veicot virkni uz procentu izdevumu samazināšanu vērstu pasākumu valsts parāda vadības jomā. Novērtējot Valsts kases veiktās darbības valsts parāda vadības jomā 2012.gada noslēgumā un 2013.gada laikā, nodrošinot iepriekš minēto valsts budžeta izdevumu samazinājumu apakšprogrammā, jāizceļ veikto pasākumu būtiskākie rezultāti un valstiski svarīgi ieguvumi:  1) Valsts kases organizētā aizņemšanās starptautiskajos finanšu tirgos 2012.gada decembrī ar vēsturiski zemāko procentu likmi, izmantojot īpaši labvēlīgu situāciju finanšu tirgos un pozitīvas izmaiņas Latvijas kredītreitinga līmenī. Septiņu gadu eiroobligāciju emisiju 1,25 mljrd. ASV dolāru apmērā var uzskatīt par īpaši veiksmīgu darījumu, jo tajā tika fiksēta kupona likme 2,75%, kas ir vēsturiski zemākā vērtspapīru procentu likme, kopš Latvija veic publiskus aizņēmumus starptautiskajos finanšu tirgos, un zemākā likme salīdzinājumā ar līdzīgu valstu aizņēmuma likmēm. Valsts kases izvēlētā un finanšu ministra apstiprinātā vidēja termiņa aizņemšanās stratēģija un elastīga pieeja aizņemšanās pasākumu veikšanā, izvēloties pēc iespējas labvēlīgāko aizņemšanās brīdi, ir attaisnojusies, jo Valsts kases darbības rezultātā ir izdevies kapitalizēt finanšu tirgus izdevīguma brīdi valsts parāda apkalpošanas izdevumos un gūt vērā ņemamu valsts budžeta līdzekļu ietaupījumu ne tikai 2013.gadā, bet arī turpmākajos gados.  2) Valsts kases veiktā Starptautiskā Valūtas fonda (turpmāk – SVF) aizdevuma pirmstermiņa atmaksa pilnā apjomā 2012.gadā, nodrošinot finansiāli izdevīgu Valsts kases kontos pieejamo resursu izmantošanu un pārfinansējot dārgu īstermiņa aizņēmumu no SVF ar lētiem ilgtermiņa aizņēmuma resursiem, kuri tika piesaistīti starptautiskajos finanšu tirgos 2012.gada decembrī. Atmaksājot SVF aizdevumu pilnā apmērā pirms termiņa, tika nodrošināts valsts budžeta līdzekļu ietaupījums gan 2013.gadā, gan vidējā termiņā, kā arī tika būtiski samazināts īstermiņa valsts parāda pārfinansēšanas risks, jo SVF aizdevuma saistības veidoja lielāko atmaksājamā valsts parāda apjomu 2012.-2013.gadā. Turklāt, nodrošinot starptautiskā aizņēmuma programmas laikā Latvijai piešķirta finansējuma daļēju atmaksu pirms termiņa, Valsts kase ir veicinājusi Latvijas kā droša un atbildīga aizņēmēja tēla atgūšanu un nostiprināšanu, pārliecinoši demonstrējot finanšu tirgu dalībniekiem valsts spēju pārfinansēt krīzes laikā saņemtos subsidētos aizņēmumus ar ilgtermiņa aizņēmumu resursiem, kuri tika piesaistīti finanšu tirgos ar ļoti labvēlīgiem nosacījumiem.  3) Iekšzemes finanšu tirgus potenciāla pilnvērtīga izmantošana un attīstīšana, Valsts kasei ieviešot primāro dīleru sistēmu valsts iekšējā aizņēmuma vērtspapīru iegādes procesā, kā rezultātā valsts vērtspapīru tirgus kļuva aktīvāks, likvīdāks un investoriem pievilcīgāks, veicinot vēsturiski zemāko aizņemšanās likmju uzturēšanu valsts iekšējā aizņēmuma vērtspapīru izsolēs un investoru interesi par ieguldījumiem visu termiņu valsts vērtspapīros. Šie pasākumi veicināja valsts budžeta izdevumu samazinājumu 2013.gadā, kā arī turpmākajos gados sekmēs aizņemšanās procentu likmju (un līdz ar to arī procentu izdevumu) saglabāšanos mērenā, optimālā līmenī. Vēl viens uz iekšējā tirgus attīstību, aktivizēšanu un investoru bāzes paplašināšanu vērsts Valsts kases veiktais pasākums 2013.gadā ir uz privātpersonām orientēta jauna finanšu instrumenta ieviešana – krājobligāciju emisiju uzsākšana. Kopš 2013.gada jūnija šis instruments nodrošina iedzīvotājiem iespēju paplašināt savu ieguldījumu iespējas klasiskos un drošos instrumentos, uzkrāt praktisku investīciju pieredzi, kā arī atgriezt apritē tos iedzīvotāju īpašumā esošos naudas līdzekļus, kuri līdz šim ir glabājušies skaidras naudas uzkrājumu veidā. No 2013.gada jūnija līdz novembra beigām iedzīvotāju iegādātais krājobligāciju apjoms jau ir pārsniedzis 1 milj. latu.  Valsts kases līdzšinējās darbības rezultātus apliecina arī vispārējās valdības parāda datu salīdzinājums ar citu Eiropas Savienības dalībvalstu vispārējās valdības parāda rādītājiem. Latvijas vispārējās valdības parāda līmenis attiecībā pret IKP joprojām ir viens no zemākajiem Eiropas Savienības dalībvalstu vidū un 2012.gada beigās tas veidoja 41% no IKP. Savukārt, procentu izdevumi par vispārējās valdības parādu 2012.gadā veidoja 1,4% no IKP, kas ir zemāks rādītājs, nekā valstīm ar līdzīgu vispārējās valdības parāda līmeni. Piemēram, Lietuvas vispārējās valdības parāds 2012.gada beigās ir līdzīgs Latvijas vispārējās valdības parāda līmenim – 41% no IKP, bet procentu izdevumi par parāda apkalpošanu 2012.gadā veidoja 1,9 % no IKP.  Valsts kases darbības rezultāts, panākot būtisku valsts budžeta līdzekļu ietaupījumu 2013.gadā un samazinot valsts parāda apkalpošanas izdevumus arī nākamajos gados, apliecina Valsts kases darbinieku augsto profesionalitāti, personisko ieguldījumu un atbildību efektīva valsts parāda vadības procesa nodrošināšanā. Būtiska nozīme Valsts kases darbības sekmīgu rezultātu sasniegšanā ir arī Valsts kases amatpersonu (darbinieku) motivācijai – piemaksām un prēmijām par profesionālu ieguldījumu un sekmīgu darbu valsts parāda vadības procesa nodrošināšanā. |
| 3. | Saistītie politikas ietekmes novērtējumi un pētījumi | Nav attiecināms. |
| 4. | Tiesiskā regulējuma mērķis un būtība | Mērķis ir motivēt Valsts kases amatpersonas (darbiniekus) valsts parāda vadības procesa efektīvai īstenošanai augstā profesionālā līmenī, nodrošinot no valsts budžeta līdzekļiem veicamo valsts parāda procentu izdevumu samazināšanu un optimizēšanu vidējā termiņā. |
| 5. | Projekta izstrādē iesaistītās institūcijas | Finanšu ministrija (Valsts kase) |
| 6. | Iemesli, kādēļ netika nodrošināta sabiedrības līdzdalība | Nav attiecināms. |
| 7. | Cita informācija | Nav attiecināms. |

|  |  |  |
| --- | --- | --- |
| II. Tiesību akta projekta ietekme uz sabiedrību | | |
| 1. | Sabiedrības mērķgrupa | Nav attiecināms. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Attieksies uz Valsts kases amatpersonām (darbiniekiem), kuri iesaistīti valsts parāda vadības procesa nodrošināšanā. |
| 3. | Tiesiskā regulējuma finansiālā ietekme | Nav attiecināms |
| 4. | Tiesiskā regulējuma nefinansiālā ietekme | Nav attiecināms. |
| 5. | Administratīvās procedūras raksturojums | Nav attiecināms. |
| 6. | Administratīvo izmaksu monetārs novērtējums | Nav attiecināms. |
| 7. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| III. Tiesību akta projekta ietekme uz valsts budžetu un pašvaldību budžetiem | | | | | |
| Rādītāji | 2013 | | Turpmākie trīs gadi (tūkst. euro) | | |
| 2014 | 2015 | 2016 |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | 0 | 0 | 0 | 0 | 0 |
| 5.1. valsts pamatbudžets |  | 0 | 0 | 0 |
| 5.2. speciālais budžets |  | 0 | 0 | 0 |
| 5.3. pašvaldību budžets |  | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  | | | | |
|  |
| 6.2. detalizēts izdevumu aprēķins |  | | | | |
| 7. Cita informācija | Valsts parāda vadības procesa nodrošināšanā iesaistīto amatpersonu (darbinieku) motivēšanai novirzāmais finansējuma apjoms ir 181 293 latu, kas ir 0,9 procenti no valsts budžeta izdevumu samazinājuma, kas valsts parāda vadības procesā iesaistīto Valsts kases amatpersonu (darbinieku) darbības rezultātā tika nodrošināts 2013.gadā Finanšu ministrijas valsts pamatbudžeta apakšprogrammā 31.02.00 "Valsts parāda vadība" 20,4 milj.latu apmērā salīdzinājumā ar likuma „Par valsts budžetu 2013.gadam” spēkā stāšanās dienā plānotajiem procentu izdevumiem.  Finansējums Valsts parāda vadības procesā iesaistīto amatpersonu (darbinieku) motivēšanai tiks nodrošināts, veicot apropriācijas pārdali Finanšu ministrijas budžeta ietvaros 2013.gadā, Finanšu ministrijas valsts pamatbudžeta apakšprogrammai 31.02.00 "Valsts parāda vadība" samazinot vispārējā kārtībā sadalāmo dotāciju no vispārējiem ieņēmumiem un procentu izdevumus 181 293 latu apmērā un palielinot pamatbudžeta apakšprogrammai 31.01.00 „Budžeta izpilde” vispārējā kārtībā sadalāmo dotāciju no vispārējiem ieņēmumiem un izdevumus atlīdzībai 181 293 latu apmērā (tai skaitā atalgojumam 146 098 latu apmērā). Minētā apropriācijas pārdale neietekmēs valsts pamatbudžeta finansiālo bilanci un valsts konsolidētā budžeta finansiālo bilanci 2013.gadā, kā arī turpmākajos gados. | | | | |

|  |  |  |
| --- | --- | --- |
| IV. Tiesību akta projekta ietekme uz spēkā esošo tiesību normu sistēmu | | |
| 1. | Nepieciešamie saistītie tiesību aktu projekti | Nav attiecināms. |
| 2. | Cita informācija |  |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Likumprojekts šo jomu neskar. |

|  |
| --- |
| VI. Sabiedrības līdzdalība un šīs līdzdalības rezultāti |
| Likumprojekts šo jomu neskar. |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Finanšu ministrija (Valsts kase) |
| 2. | Projekta izpildes ietekme uz pārvaldes funkcijām | Nav attiecināms. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Nav attiecināms. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Nav attiecināms. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Nav attiecināms. |
| 6. | Cita informācija | Nav. |

Finanšu ministrs A.Vilks

13.12.2013 11:23

1559

Sanita Maļina

Valsts kases

Prognozēšanas un finanšu plānošanas departamenta

vecākā eksperte

tālr.: 67094243

fakss: 67094220

e-pasts: [Sanita.Malina@kase.gov.lv](mailto:Sanita.Malina@kase.gov.lv)